Source: http://docplayer.fi/4235220-Tyoympariston-mikrobiologisten-riskien-hallinta-massan-ja-paperin-valmistuksessa.html
Timestamp: 2018-05-24 12:48:38+00:00
Document Index: 23657110

Matched Legal Cases: ['kko ', 'kko ', 'kko ', 'kko ', 'kko ', 'kko ']

Työympäristön mikrobiologisten riskien hallinta massan ja paperin valmistuksessa - PDF
Download "Työympäristön mikrobiologisten riskien hallinta massan ja paperin valmistuksessa"
1 Työympäristön mikrobiologisten riskien hallinta massan ja paperin valmistuksessa
3 Sisältö Esipuhe 4 1. Mitä ovat mikrobiologiset altisteet? 5 Home- ja hiivasienet 5 Bakteerit 6 2. Mikrobialtistumisen terveysvaikutukset ja altistumisen vähentäminen 7 Ärsytys- ja yleisoireet 7 Allergiat 7 Infektiot 7 Ammattitaudit 8 Altistumisen vähentämisen yleisperiaatteet 8 3. Mikrobiologisten altisteiden raja-arvoja 9 4. Mikrobit massan ja paperin valmistuksessa 10 Puun käsittely 10 Massan valmistus 13 Paperin ja kartongin valmistus 19 Jäteveden ja lietteen käsittely 21 Mikrobialtistuminen ja sen hallinta voimalaitoksilla 24 Mikrobiologisten riskien arviointi Riskinarviointi työpaikalla 25 Riskinarviointitaulukot Lisätietoa 28 Sanasto 43 3
4 Esipuhe Metsäteollisuus ry:n työterveys ja työturvallisuus -toimikunnan ja ympäristötutkimustoimikunnan aloitteesta tehdyssä palveluhankkeessa keskityttiin metsäteollisuuden, erityisesti massan ja paperin valmistuksen, mikrobiologisten riskien arviointiin ja hallintaan. Hankkeen taustalla olivat 2000-luvun puolivälissä tehdyt laajat tutkimukset, joissa selvitettiin ympäristöperäisten potentiaalisten patogeenimikrobien esiintymistä metsäteollisuudessa. Tätä hanketta laajennettiin kuitenkin jo sen alkuvaiheessa siten, että se koskee myös muita mikrobiologisia altisteita, joita ei ole aikaisemmin selvitetty ja raportoitu näin perusteellisesti. Työsuojelurahaston tuella toteutetun hankkeen lopputuotteena syntyi tämä opas, joka sisältää myös mikrobiologisten riskien arviointiin käytettävät taulukot. Koska mikrobit ovat ihmissilmälle näkymättömiä eliöitä ja niiden esiintymiseen vaikuttavat useat eri tekijät, mikrobiologisten riskien tunnistaminen, arviointi ja hallinta ovat vaativia tehtäviä. Tämä opas ja riskinarviointitaulukot on tarkoitettu käytännön työkaluiksi riskinarviointiin työpaikoilla. Metsäteollisuuden prosesseissa, kuten muissakin työympäristöissä, esiintyy mikrobien lisäksi myös monia muita altisteita, joilla voi olla haitallisia vaikutuksia työntekijöiden terveyteen. Tämän vuoksi työpaikoilla tehtävissä riskinarvioinneissa tulee aina huomioida eri tekijöiden aiheuttama kokonaisriski eikä keskittyä vain yhteen vaaratekijään. Syyskuussa 2010 Työterveyslaitoksen asiantuntijat Tuula Liukkonen Sirpa Rautiala Marjut Reiman Niina Kallio Milja Mäkinen 4
5 1. Mitä ovat mikrobiologiset altisteet? Mikrobiologisilla altisteilla tarkoitetaan biologista alkuperää olevia epäpuhtauksia, joihin kuuluvat: sienet eli homeet ja hiivat bakteerit virukset alkueläimet levät. Mikrobit ovat yleensä ihmissilmälle näkymättömiä eliöitä, joita esiintyy kaikkialla maapallolla. Mikrobeilla on kyky sopeutua erilaisiin kasvuolosuhteisiin. Niitä esiintyy maaperässä, vesissä, ilmassa, napa-alueiden jäätiköillä ja hiekkaerämaissa. Kasvaakseen mikrobit tarvitsevat riittävästi kosteutta, lämpöä, happea, ravintoa sekä sopivan happaman kasvuympäristön. Mikrobit osallistuvat ravinteiden kierrätykseen hajottamalla kuollutta ainesta. Esimerkiksi kuolleet lehdet ja eläimet eivät mätänisi ilman mikrobeja eikä uudella kasvulla olisi ravinteita. Ihmiset ovat myös oppineet käyttämään mikrobeja hyödyksi mm. elintarvikkeiden valmistuksessa ja lääketeollisuudessa. Luonnossa esiintyessään mikrobit aiheuttavat vain harvoin terveyshaittaa ihmisille, vaikka niille altistutaan melkein kaikkialla. Luonnosta peräisin olevat mikrobit voivat lisääntyä työympäristöissä, joissa käsitellään eloperäistä materiaalia ja joissa mikrobeilla on hyvät kasvuolosuhteet. Erilaiset materiaalit, kuten puu tai prosessivedet, voivat olla merkittäviä mikrobilähteitä. Maatalous, puunjalostusteollisuus, lämmöntuotanto, metalliteollisuus sekä jätteenkäsittely ovat esimerkkejä sellaisista työympäristöistä, joissa mikrobialtistus voi olla huomattavasti suurempaa ja luonteeltaan aivan erilaista kuin ulkoilmassa. Homesienet ja bakteerit ovat työympäristöjen yleisimmät ja parhaiten tunnetut mikrobiologiset altisteet, joihin myös tässä oppaassa keskitytään. 5
6 Home- ja hiivasienet Homeet ovat kosteassa ei märässä ympäristössä kasvavia, rihmastoja muodostavia sieniä. Homeet tarvitsevat kasvaakseen happea ja kasvavat siksi erilaisilla pinnoilla, esim. puumateriaalissa. Homesienten itiöt ovat pyöreitä tai soikeita ja läpimitaltaan alle 10 mikrometriä olevia sienten lisääntymisosasia. Itiöiden lisäksi homekasvustosta voi irrota ilmaan rihmaston kappaleita, haihtuvia aineenvaihduntatuotteita ja allergeeneja. Homeita esiintyy ympäristöissä, joissa käsitellään ja varastoidaan eloperäistä materiaalia kuten puuta, paperia, elintarvikkeita ja jätettä. Hiivat ovat yksisoluisia sieniä, jotka esiintyvät tavallisimmin yhdessä bakteereiden ja homeiden kanssa. Hiivoja kasvaa mm. kosteilla pinnoilla, vesissä ja puumateriaalilla. Bakteerit Bakteerit ovat yksisoluisia mikrobeja, jotka lisääntyvät jakautumalla kahtia. Kooltaan bakteerit ovat noin yhden mikrometrin kokoisia. Bakteerit suosivat kosteita tai märkiä ympäristöjä ja niitä esiintyykin usein runsaasti esim. erilaisissa prosessivesissä. Gram-negatiivisia bakteereita ovat esimerkiksi ulosteperäiset bakteerit ja legionellat, joita esiintyy pieniä määriä luonnonvesissä ja maaperässä. Ne voivat lisääntyä erityisen hyvin vesijärjestelmissä ja aerosolien mukana ne pääsevät ihmisten hengitysteihin. Legionellat voivat kulkeutua ilmassa useiden kilometrien päähän lähteestään. Gram-negatiivisten bakteereiden soluseinässä on endotoksiinia. Endotoksiinipitoisuudet ovat suuria siellä, missä bakteereja on paljon, kuten jätteissä ja metalliteollisuuden leikkuunesteissä. Gram-positiivisia bakteereita ovat esim. sädesienet eli aktinobakteerit, joilla on muista bakteereista poiketen kyky tuottaa rihmastoa ja itiöitä. Ympäristömykobakteerit, joita on eristetty mm. teollisuuden jäähdytysvesijärjestelmistä, kuuluvat tähän ryhmään. n 6
7 2. Mikrobialtistumisen terveysvaikutukset ja altistumisen vähentäminen Mikrobialtistumisen aiheuttamien terveysvaikutusten vakavuuteen ja todennäköisyyteen vaikuttavat lähdevoimakkuus (mikrobipitoisuus käsiteltävässä materiaalissa tai prosessivesissä), pölyämisen tai aerosolin muodostumisen voimakkuus, altistumisen laatu ja määrä, altistumisreitti, altistumisen kesto ja altistuneen herkkyys. Mikrobeille altistuminen voi tapahtua hengitysteitse, ruuansulatuskanavan tai ihon välityksellä. Työpaikoilla altistuminen tapahtuu pääosin hengitysilman kautta, mikä edellyttää mikrobien vapautumista materiaalista pölynä tai nesteestä aerosoleina. Ärsytys- ja yleisoireet Suurin osa mikrobien aiheuttamista terveysvaikutuksista on ärsytys- ja yleisoireita. Niitä voi tulla kenelle tahansa, jos altistuminen on riittävän suurta. Oireet voivat olla nenän, silmien ja ihon ärsytystä, mikä on luonnollista, koska bioaerosolit joutuvat ensimmäiseksi kosketuksiin niiden kanssa. Yleisoireista tavallisimpia ovat kuumeilu ja pahoinvointi, jotka ovat tyypillisiä endotoksiinialtistumiselle. Ärsytys- ja yleisoireet ovat yleensä ohimeneviä ja loppuvat, kun altistuminen päättyy. Pitkäaikainen altistuminen endotoksiineille voi kuitenkin johtaa krooniseen keuhkoputkentulehdukseen. Allergiat Mikrobien aiheuttamat allergiat ovat yleensä hengitystieallergioita kuten nuhaa, astmaa tai allergista alveoliittia. Aiheuttajina ovat tavallisimmin homesienet tai aktinobakteerit. Allergiseen astmaan ja nuhaan sairastuvilla on perinnöllinen alttius, mikä edesauttaa sairauden puhkeamista. Oireilun aiheuttava bioaerosoliannos on pieni. Allergiseen alveoliittiin voi sairastua kuka tahansa, jos altistuminen on suurta tai usein toistuvaa. Tällaista altistumista voi esiintyä homeisen materiaalin käsittelyssä esimerkiksi hakekasoilla ja -kuljettimilla. Myös leikkuunesteiden mykobakteerien on vahvasti epäilty aiheuttaneen työntekijöille allergista alveoliittia. Infektiot Infektion todennäköisyyteen vaikuttaa mikrobin infektiivisyys ja altistuneen herkkyys. Tietylle bakteerille altistumisesta voi puhjeta kullekin mikrobille tyypillinen infektiotauti. Yhdyskuntajäteveden puhdistamoilla esiintyy esimerkiksi ulosteperäisiä bakteereita, joille altistuminen voi aiheuttaa työntekijöille suolistoinfektioita. Altistuminen hengitysteitse legionella-bakteerille voi aiheuttaa ihmisissä vakavan, jopa kuolemaan johtavan, legionellainfektion eli legionelloosin. Bakteerin tartuttavaa annosta ei tiedetä. 7
8 Taudinkuva vaihtelee oireettomasta infektiosta keuhkokuumeeseen ja monielinvaurioon. Legionellojen tiedetään aiheuttavan myös influenssan kaltaista tautimuotoa ilman vakavia keuhko-oireita (Pontiac-kuume). Metsäteollisuudessa yleisesti esiintyvistä sienistä Aspergillus fumigatus on työturvallisuuslain ja sen nojalla annettujen säädösten perusteella määritelty vaaraluokkaan 2 eli infektion aiheuttajiin. Sieni-infektiossa sieni kasvaa ihmisen kudoksissa. Työperäisenä sairaus on erittäin harvinainen, koska infektioille ovat erityisen herkkiä vain sellaiset henkilöt, joiden vastustuskyky on vakavasti alentunut. Ammattitaudit Työpaikoilla mikrobit voivat aiheuttaa ihmisille ammattitauteja tai muita työhön liittyviä sairauksia ja oireita. Vuosina Suomessa todettiin massan ja paperin valmistuksessa 597 ammattitautia, joista yli 400 oli meluvammoja ja noin 100 asbestisairauksia. Homesienten aiheuttamia hengitystieallergioita diagnosoitiin ammattitauteina 11 kpl, mikä on noin 2 % kaikista tällä toimialalla todetuista ammattitaudeista. Työperäisinä infektioina todettiin yksi legionelloosi. Altistumisen vähentämisen yleisperiaatteet Mikrobialtistumiseen voidaan vaikuttaa monissa eri vaiheissa ja monin eri keinoin: Mikrobikasvun estäminen tai vähentäminen pienentää lähdevoimakkuutta (mm. pitämällä varastoitava materiaali kuivana, käyttämällä biosidejä, nostamalla prosessivesien lämpötilaa). Pölyn ja aerosolien muodostumisen estäminen vähentää mikrobien siirtymistä altistumisreitille (mm. laitevalinnat, prosessisuunnittelu). Mikrobien leviämisen estäminen pitää mikrobilähteen paikallisena (mm. ilmanvaihtoratkaisut, lähteen kotelointi tai kattaminen). Henkilökohtaisen altistumisen vähentäminen pienentää työntekijän saamaa mikrobiannosta (mm. yleinen hyvä hygienia, henkilönsuojaimet). n 8
9 3. Mikrobiologisten altisteiden raja-arvoja Mikrobien monimuotoisuuden ja hyvin erilaisten mikrobikohtaisten ominaisuuksien vuoksi terveysperusteisia raja-arvoja ei voida asettaa mikrobeille samalla tavalla kuin esimerkiksi kemiallisille ja fysikaalisille tekijöille. Yksilöllisistä herkkyyseroista johtuen mikrobipitoisuuden ja terveyshaitan välinen yhteys on hyvin monimutkainen. Alankomaissa on ehdotettu työympäristön ilman sieni-itiö- ja bakteeripitoisuuksien raja-arvoksi cfu/m 3, jonka ylittävillä pitoisuuksilla on esitetty olevan haitallisia vaikutuksia työntekijöiden terveydelle ja mikrobialtistumisen vähentämiseen tulisi aina ryhtyä. Terveyshaittoja voi kuitenkin esiintyä jo pienemmissäkin sieniitiöpitoisuuksissa. Gram-negatiivisille bakteereille raja-arvoksi on ehdotettu cfu/m 3. Endotoksiinin terveysperusteiseksi raja-arvoksi on ehdotettu 90 EU/m 3. Alle 90 EU/m 3 endotoksiinipitoisuuksilla ei ole todettu olevan haitallisia vaikutuksia työntekijöiden terveydelle. Raja-arvot ovat altiste- ja menetelmäkohtaisia. Niitä voidaan käyttää vain kyseisen altisteen riskinarvioinnissa, kun mittaukset on tehty täsmälleen samalla menetelmällä, jolla raja-arvo on saatu. Taulukoissa 1 5 esitetään puun käsittelyn, massan, paperin ja kartongin valmistuksen sekä jätevedenpuhdistamon mikrobi- ja endotoksiinipitoisuuksia. Taulukoissa on merkitty punaisella ne työvaiheet, joissa edellä mainitut raja-arvot voivat ylittyä. n 9
10 4. Mikrobit massan ja paperin valmistuksessa Tässä oppaassa keskitytään mikrobiologisten riskien arviointiin ja hallintaan massan ja paperin valmistuksessa. On kuitenkin otettava huomioon, että massa- ja paperiteollisuudessa työntekijät voivat altistua hengitysteitse myös monille muille altisteille, joista osa voi aiheuttaa samanlaisia oireita kuin mikrobitkin. Tällaisia altisteita ovat mm. puupöly, puusta haihtuvat yhdisteet, rikkivety ja muut pelkistyneet rikkiyhdisteet, valkaisukemikaalit sekä paperin valmistuksessa käytettävät kemikaalit ja paperipöly. Muut altisteet tulee ottaa huomioon mm. hengityssuojainten valinnassa. Tämän oppaan suodatinsuositukset on annettu vain mikrobiologisille altisteille. Puun käsittely Mikrobien esiintyminen puun käsittelyssä Puun käsittely on jäteveden ja lietteen käsittelyn ohella eniten mikrobeille altistava prosessi massan ja paperin valmistuksessa. Puumateriaali on hyvä kasvualusta mikrobeille. Runkopuun kuoressa elää luonnostaan bakteereja ja homesieniä, jotka kulkeutuvat puun mukana tehtaalle. Materiaalin mikrobipitoisuuteen vaikuttaa mm. vuodenaika ja puun varastointitapa. Työympäristön mikrobit lisääntyvät prosessitilojen lattioille ja muille pinnoille sekä laitteisiin kerääntyvässä puumateriaalissa, jollei sitä siivota pois riittävän usein. Puun käsittelyyn katsotaan tässä kuuluvaksi puun kuorinta ja kuoren käsittely sekä haketus ja hakkeen käsittely. Myös puun vastaanotossa ennen kuorimoa voidaan altistua mikrobeille, mutta yleensä altistuminen on verrattain vähäistä, sillä suurin osa työstä tehdään valvomoissa tai ulkona. Puun vastaanotossa ja katkaisussa kolmella tehtaalla ilmasta mitatut homesieni- ja bakteeripitoisuudet ovat olleet Työterveyslaitoksen tutkimuksissa välillä cfu/m 3. Mitatut endotoksiinipitoisuudet ovat vaihdelleet muutamasta endotoksiiniyksiköstä ilmakuutiometrissä pitoisuuteen 80 EU/m 3. Sisätiloissa olevilla puun katkaisulaitoksilla on mitattu samansuuruisia endotoksiinipitoisuuksia (jopa EU/m 3 ) kuin kuorimoissa. Kuorimolla käytetään vettä mm. puiden sulatukseen ja märkäkuorintaan, puiden pesuun ja kuoren keräilyyn kuorinnan jälkeen. Osa vedestä kierrätetään. Puiden käsittelyyn käytettävä vesi onkin usein bakteereiden ja hiivamaisten sienten saastuttamaa. Hakekasoissa ja -siiloissa mikrobitoiminta aiheuttaa lämpötilan nousua ja ainehäviöitä. Puun käsittelyn prosessivesissä ei ole todettu legionellabakteereja toisin kuin jätevedenpuhdistamoilla. Kuorimakoneiden ja hakkureiden metalliterien hionnassa käytetään erilaisia leikkuunesteitä. Mikäli leikkuunesteitä ei pidetä puhtaina ja vaihdeta riittävän usein, myös niissä voi käynnistyä mikrobikasvua. 10
11 Taulukkoon 1 on koottu Työterveyslaitoksen tekemistä selvityksistä vuosilta mittaustuloksia ilman sieni-, bakteeri- ja endotoksiinipitoisuuksista puun käsittelyssä. Yksittäisistä kohteista mittaustuloksia on vain muutamia, joten tuloksia on pidettävä esimerkinomaisina. Mikrobipitoisuudet voivat vaihdella eri tuotantolaitoksilla suuresti ja myös samalla tuotantolaitoksella mm. vuodenajan mukaan. Taulukko 1. Ilman mikrobi- ja endotoksiinipitoisuuksia puun käsittelyssä. Taulukossa on merkitty punaisella ne työvaiheet, joissa luvussa 3 esitetyt raja-arvot voivat ylittyä. Mittauspaikka Mesofiiliset sienet Mesofiiliset bakteerit Endotoksiinit cfu/m 3 cfu/m 3 EU/m 3 KUORIMO Kuorimon työntekijöiden hengitysvyöhyke alle * Kuorimon valvomo ,1 20 Kuorimo alle * Kuoren käsittely HAKETUS Hakkeen seulonta alle 110 * Hakkeen kuljetus ja varastointi alle 100 * terähiomo 260 yli * = ainoastaan mesofiiliset aktinobakteerit Valvomoiden ulkopuolella työskenneltäessä puun, kuoren ja hakkeen käsittelyssä työntekijät altistuvat yleensä aina kohtalaisille tai suurille mikrobi- ja endotoksiinipitoisuuksille. Myös terähuollossa ilman bakteeri- ja endotoksiinipitoisuudet voivat nousta suuriksi. Mikrobeille altistavia työvaiheita Mikrobeille altistavia työvaiheita voivat olla: Ruuhkien ja tukkeutumien purkutilanteet, jolloin altistumisaika on tavanomaista pitempi ja myös mikrobipitoisuudet ilmassa voivat olla tavanomaista suurempia. Tarkastuskäynnit ja muu työskentely pesureilla, joista roiskuvien vesipisaroiden mukana mikrobeja voi vapautua hengitysilmaan. 11
12 Hake- ja kuoritunneleissa työskentely. Kuoren ja hakkeen käsittely esim. käsin lapioimalla. Hake- ja kuorikasoilla koneellinen hakkeen/kuoren käsittely, ellei telakoneissa ja pyöräkuormaajissa ole riittävän tehokasta tuloilmansuodatinta. Silmin nähden homeisen puumateriaalin käsittely. Siivous- ja puhdistustyöt: harjattaessa lattioita ja muita pintoja mikrobeja leviää ympäristöön pölyn mukana. Näin voi käydä myös vesipesun yhteydessä, jos pesuvetenä käytetään kauan käyttämättä ollutta vettä esim. sammutusvesijärjestelmästä, joka voi olla mikrobien (mm. legionellojen) saastuttamaa. Huolto- ja kunnossapitotyöt, joiden aikana joudutaan aukaisemaan kohteita, joissa on voinut olla mikrobikasvulle otolliset kasvuolosuhteet. Kunnossapitotöissä myös altistumisaika on usein pitempi kuin prosessin tarkastuskierroksilla. Erityinen altistumisriski on seisokkien yhteydessä tehtävien suurten korjaustöiden aikana. Polttoon menevän kuoren käsittely. Kuoren sekaan ennen polttoa mahdollisesti lisättävä puhdistamoliete ei juuri nosta mikrobipitoisuutta, mutta voi sisältää legionella-bakteereja. Terähuolto, jos käytettävissä leikkuunesteissä esiintyy mikrobikasvua. Mikrobiriskin hallintakeinoja Lähteiden hallinta Mikrobilähteiden hallitsemiseksi on kiinnitettävä huomiota seuraaviin seikkoihin. Yleinen siisteys: siivotaan kuori- ja hakekasat pois mahdollisimman pian. Sammutusvesijärjestelmiä tai muita järjestelmiä, joissa vesi joutuu seisomaan pitkään, ei tulisi käyttää pesuihin. Leikkuunesteiden bakteerikasvun ehkäiseminen terähuollossa esim. vaihtamalla leikkuuneste riittävän usein sekä puhdistamalla, desinfioimalla ja kuivattamalla kone nesteenvaihdon yhteydessä. Lisäksi terät tulee pitää puhtaana. Leikkuunesteen mikrobiologista laatua (esimerkiksi vaihtovälin arvioimiseksi) voidaan selvittää määrittämällä nesteestä endotoksiinipitoisuus. Myös työntekijöiden altistuminen endotoksiineille voidaan määrittää ilmanäytteellä työntekijän hengitysvyöhykkeeltä. 12
13 Leviämisen estäminen Mahdollisuuksien mukaan: Koneiden ja laitteiden kotelointi sekä tehokkaan ilmanvaihdon järjestäminen koteloihin. Mikäli koteloiduissa laitteistoissa ei ole tehokasta ilmanvaihtoa ja niitä ei säännöllisesti puhdisteta, voi mikrobikasvu lisääntyä kotelon sisällä ja altistuminen olla suurta silloin, kun kotelo joudutaan avaamaan. Tekniset ratkaisut leviämisen estämiseksi voivat olla kalliita ja hankalasti toteutettavia, mutta ne tulisi ottaa huomioon esimerkiksi uusia laitteita hankittaessa. Kuori- ja hakekasoilla työkoneisiin tulee asentaa ilmastointi ja tuloilman tehokas suodatus. Suodattimet pitää vaihtaa riittävän usein. Ikkunoita ja ovia on pidettävä työskenneltäessä kiinni. Henkilökohtaisen altistumisen vähentäminen Henkilökohtaista altistumista voidaan vähentää: Käyttämällä suojavaatetusta työskenneltäessä valvomon ulkopuolella. Noudattamalla yleisesti hyvää hygieniaa, esimerkiksi kädet pestään tultaessa tuotantotiloista valvomoon. Vaihtamalla vaatteet ja pesemällä kädet altistavien töiden jälkeen. Parantamalla ruokailun hygieniaa esimerkiksi vaihtamalla likaiset työvaatteet ennen ruokailua. Käyttämällä siivoustyössä hengityksensuojainta (A2P3) ja suojavaatetusta (kokohaalari ja suojakäsineet). Hengityksensuojaimia (A2P3-suodatin) käytetään sellaisissa kohteissa ja tilanteissa, joissa mikrobeja sisältävän pölyn tai neste pisaroiden pääsyä hengitysilmaan ei voida estää muilla toimenpiteillä. Tehtaiden tulee laatia selkeät ohjeet henkilönsuojausta vaativista kohteista ja töistä. Massan valmistus Mikrobien esiintyminen sellun valmistuksessa Sellun valmistuksen työntekijät voivat altistua puuhakkeen sisältämille mikrobeille hakkeen kuljetuksessa varastokasoilta tai -siiloista ja käsittelyssä esim. seulomoissa. Altistumista hakkeen käsittelyssä on kuvattu edellisessä kappaleessa Mikrobien esiintyminen puun käsittelyssä sivulla
14 Sellun valmistus- ja valkaisuprosessit ovat suljettuja, niissä käytetään korkeita lämpötiloja ja korkeaa painetta ja/tai mikrobeille myrkyllisiä kemikaaleja. Yleensä ainoastaan valkaisun pesureilla on avattavat luukut. Näytteitä otetaan usein näytteenottokaappien kautta. Näin ollen sellun keitto-, massan pesu- ja lajittelu- sekä valkaisuprosessissa ei ole mikrobilähteitä. Keittämö- ja valkaisimotiloihin voi kulkeutua mikrobeja ulkoilmasta mm. hakekasoilta. Häiriö- ja vuototilanteissa lattioille ja muille pinnoille valunut ja roiskunut vesi ja massa kastelevat rakennusmateriaaleja ja voivat saada aikaan otolliset olot myös rakenteiden mikrobikasvulle. Työterveyslaitoksen tekemistä selvityksistä vuosilta löytyy ilman mikrobimittausten tuloksia ainoastaan yhdeltä tehtaalta sellun valmistuksesta. Mesofiilisten sienten pitoisuudet vaihtelivat välillä cfu/m 3, mesofiilisten aktinobakteerien pitoisuudet olivat alle 100 cfu/m 3 ja endotoksiinipitoisuudet noin 1,5 EU/m 3. Osa mikrobeista oli todennäköisesti peräisin ulkoilmasta. Mikrobeille altistavia työvaiheita Ainoa selkeästi mikrobeille altistava työvaihe sellun valmistuksessa on keittämöön tulevan hakkeen käsittely. Mikrobiriskin hallintakeinoja Lähteiden hallinta Riskin hallitsemiseksi: Työtilat pidetään siistinä: massa- ym. roiskeet puhdistetaan pois mahdollisimman pian. Henkilökohtaisen altistumisen vähentäminen Riskin hallitsemiseksi: Hengityksensuojaimia (A2P3-suodatin) käytetään haketunneleissa työskenneltäessä ja muissa kohteissa, joissa mikrobeja sisältävän hakepölyn pääsyä hengitysilmaan ei voida estää teknisillä toimenpiteillä. Tehtaiden tulee laatia selkeät ohjeet henkilönsuojausta vaativista kohteista ja töistä. Noudatetaan yleisesti hyvää hygieniaa, esimerkiksi kädet pestään tultaessa tuotantotiloista valvomoon. 14
15 Mikrobien esiintyminen hiokkeen ja hierteen valmistuksessa Mekaanisen paperimassan erilaisten hiokkeiden ja hierteiden valmistuksessa pääasiallinen mikrobilähde on puumateriaali. Pöllien ja hakkeen mukana tulee hiomoille ja hiertämöille mikrobeja ja pinnoille jäävä puumateriaali muodostaa hyvän kasvualustan mikrobeille. Prosessien häiriötilanteissa vettä ja massaa voi päästä lattioille. Hiokkeiden ja hierteiden valmistusprosesseissa käytetään korkeita lämpötiloja ( C) ja useissa prosesseissa myös korkeaa painetta. Hiomakoneilla käytettävän suihkuveden lämpötila on hiontatyypistä riippuen C. Kemikaalien käyttö on huomattavasti vähäisempää kuin sellun valmistuksessa. Hiokkeen ja hierteen valmistusprosessit eivät ole niin suljettuja kuin sellun valmistuksessa, vaan esimerkiksi avattavia luukkuja voi olla mm. saostimilla ja suodattimilla. Kuitenkaan prosessit itsessään eivät ole voimakkaita mikrobilähteitä. Joissakin olosuhteissa vesijärjestelmissä saattaa esiintyä bakteerikasvua. Hiomossa suurin endotoksiinipitoisuus on mitattu kiertovesisäiliön pumppuhuoneessa ja hiertämössä pesurin luona. Taulukossa 2 esitetään Työterveyslaitoksen selvityksistä vuosilta saadut mittaustulokset ilman sieni-, bakteeri- ja endotoksiinipitoisuuksista hiomoissa ja hiertämöissä. Yksittäisistä kohteista mittaustuloksia on vain muutamia, joten tuloksia on pidettävä esimerkinomaisina. Mikrobipitoisuudet voivat vaihdella eri tuotantolaitoksilla suuresti ja myös samalla tuotantolaitoksella mm. vuodenajan mukaan. Taulukko 2. Ilman mikrobi- ja endotoksiinipitoisuuksia mekaanisen massan valmistuksessa. Taulukossa on merkitty punaisella ne työvaiheet, joissa luvussa 3 esitetyt raja-arvot voivat ylittyä. Mittauspaikka Mesofiiliset sienet Mesofiiliset bakteerit Endotoksiinit cfu/m 3 cfu/m 3 EU/m 3 hiomo Puun syöttö ja hiomakoneet alle 140* Muut hiomon kohteet alle 140* alle 0,2 90 hiertämö alle 160* 6 70 Ulkoilma hiertämön ulkopuolella alle 170 alle 0,2 * = ainoastaan mesofiiliset aktinobakteerit 15
16 Mikrobeille altistavia työvaiheita Merkittävää mikrobialtistumista mekaanisten massojen valmistuksessa voi tapahtua: Prosessien alkuvaiheessa puun ja hakkeen käsittelyssä, kunnossapitotöissä, joissa puuta ja massaa sisältäviä laitteistoja joudutaan avaamaan ja tehtävissä, joissa altistutaan prosessivesien pisaroille ja roiskeille. Mikrobiriskin hallintakeinoja Lähteiden hallinta Riskin hallitsemiseksi: Työtilat pidetään siistinä: puumateriaali ja massaroiskeet puhdistetaan pois mahdollisimman pian. Henkilökohtaisen altistumisen vähentäminen Riskin hallitsemiseksi: Hengityksensuojaimia (A2P3-suodatin) käytetään kohteissa ja tilanteissa, joissa mikrobeja sisältävän puupölyn tai prosessiveripisaroiden ja roiskeiden pääsyä hengitysilmaan ei voida estää teknisillä toimenpiteillä. Tällaisia ovat usein mm. kunnossapitotyöt. Tehtaiden tulee laatia selkeät ohjeet henkilönsuojausta vaativista kohteista ja töistä. Noudatetaan yleistä hyvää hygieniaa, esimerkiksi kädet pestään tultaessa tuotantotiloista valvomoon. Mikrobien esiintyminen uusiomassan valmistuksessa Uusiomassan raaka-aineeksi sopii kaikki materiaali, joka on ollut paperia ja kartonkia, kuten sanomalehdet, kotikeräyspaperi, ruskeat kartongit, voimapaperi, puupitoiset ja puuvapaat painopaperit ja kartongit. Kierrätysmateriaali on aina jossakin määrin mikrobiologisesti saastunutta. Raaka-aineen mikrobiologinen laatu vaihtelee suuresti mm. alkuperän, varastointipaikan ja -ajan, kuljetusmuodon ja matkojen pituuden mukaan. Uusiomassalaitoksilla erityisesti bakteeripitoisuudet ovat suurempia kuin muiden paperimassojen valmistuksessa. Bakteerit ovat aiheuttaneet mm. hajuhaittoja raaka-aineen käsittelyssä ja prosessin alkupäässä lämpimänä vuodenaikana. 16
17 Taulukkoon 3 on koottu Työterveyslaitoksen selvityksistä vuosilta saadut mittaustulokset ilman sieni-, bakteeri- ja endotoksiinipitoisuuksista uusiomassaa valmistavilta tehtailta. Yksittäisistä kohteista mittaustuloksia on vain muutamia, joten tuloksia on pidettävä esimerkinomaisina. Mikrobipitoisuudet voivat vaihdella eri tuotantolaitoksilla suuresti ja myös samalla tuotantolaitoksella mm. vuodenajan mukaan. Taulukko 3. Ilman mikrobi- ja endotoksiinipitoisuuksia uusiomassan valmistuksessa. Taulukossa on merkitty punaisella ne työvaiheet, joissa luvussa 3 esitetyt raja-arvot voivat ylittyä. Mittauspaikka Mesofiiliset sienet Mesofiiliset bakteerit Endotoksiinit cfu/m 3 cfu/m 3 EU/m 3 Työntekijät Valvomo alle 2 Raaka-ainevarastot alle ja -kuljettimet * Kuidutus, pulpperit * Lajittelu * Rejektin käsittely Huoltotyöt: säiliöiden tyhjennykset ja pesut = ei mittaustuloksia, * = ainoastaan mesofiiliset aktinobakteerit Mikrobeille altistavia työvaiheita Mikrobeille altistavia työvaiheita ovat: Raaka-aineen käsittely varastossa ja syöttö kuidutukseen pulppereille, ainakin joillakin tehtailla myös kuidutus, Siivoustyöt pölyisissä kohteissa ja kohteissa, joissa uusiomassaa on seisonut pitkiä aikoja, Kunnossapito- ja huoltotyöt, joiden aikana joudutaan avaamaan pitkään seisonutta massaa tai runsaasti pölyä sisältäviä kohteita sekä Työtehtävät kohteissa, joissa prosessivesi muodostaa aerosoleja hengitysilmaan. Uusiomassan valmistuksessa voi vesikierrossa esiintyä legionella-bakteeria. 17
18 Mikrobiriskin hallintakeinoja Lähteiden hallinta Mahdollisuuksien mukaan: On pyrittävä vaikuttamaan siihen, että paperi/kartonki pysyy kuivana koko raakaaineen keräysketjun aikana, raaka-ainevarastot tulisi kattaa, ettei paperi/kartonki kostu, työtilat pidetään siistinä, esim. massaroiskeet siivotaan pois mahdollisimman pian. Leviämisen estäminen Riskin hallitsemiseksi: Raaka-aineen pölyämistä vähennetään tehokkaan kohdeilmanvaihdon avulla, valvomoiden tulisi olla hyvin ilmastoituja ja ylipaineisia tuotantotiloihin nähden sekä pyöräkuormaajissa tulee olla ilmastointi ja tehokas tuloilman suodatus. Ovet ja ikkunat pidetään kiinni. Henkilökohtaisen altistumisen vähentäminen Riskin hallitsemiseksi: Hengityksensuojaimia käytetään (A2P3-suodatin) pölyisten, seisonutta massaa sisältävien kohteiden ja muiden mahdollisten mikrobilähteiden siivous- ja kunnossapitotöissä, hengityksensuojaimen (P3-suodatin) käyttö voi olla tarpeellista myös pölyisissä raaka-ainevarastoissa työskenneltäessä sekä hengityksensuojaimia (P3-suodatin) käytetään sellaisissa työtehtävissä, joissa altistutaan prosessivesien roiskeille, jos vedessä on todettu legionella-bakteeria. 18
19 Paperin ja kartongin valmistus Mikrobien esiintyminen paperin ja kartongin valmistuksessa Paperin ja kartongin valmistuksessa mikrobialtistuminen on mahdollista tuore- ja hylkymassankäsittelyssä, paperi/kartonkikoneiden märkäpäässä sekä erilaisia saostimia ja suodattimia avattaessa. Aikakausi- ja hienopaperikoneilla märkäpään prosessilämpötila on yleensä niin korkea (noin + 50 C), että se estää mikrobien, esim. legionellojen kasvua. Kartonki- ja pehmopaperikoneilla käytetään usein alhaisempia lämpötiloja, jolloin myös mikrobikasvu on mahdollista. Mikrobikasvua voi tapahtua massasäilöissä ja muissa kohteissa, joissa massaa seisoo. Liiallisen mikrobikasvun estämiseksi massaan lisätään biosidejä. Koneiden kuivausosan lämpötila on niin korkea, että se tuhoaa mikrobeja. Paperi- ja kartonkikoneiden kuivapäässä ei yleensä tavata kohonneita mikrobipitoisuuksia. Mikäli esimerkiksi päällystyspastoissa käytetään orgaanisia aineita, kuten tärkkelystä, on mahdollista, että roiskeina pinnoille jäävässä, kosteassa pastassa mikrobit lisääntyvät. Raakaveden sisältämät ympäristömikrobit voivat lisääntyä paperi- ja kartonkikoneiden kierto- ja pesuvesijärjestelmissä sekä sammutusvesijärjestelmissä. Taulukkoon 4 on koottu Työterveyslaitoksen selvityksistä vuosilta saadut mittaustulokset ilman sieni-, bakteeri- ja endotoksiinipitoisuuksista paperi- ja kartonkitehtailta. Paperikoneiden märkäpäästä ei Työterveyslaitoksella ole ainoatakaan mikrobimittaustulosta, kaikki tulokset ovat kartonkikoneilta. Yksittäisistä kohteista mittaustuloksia on vain muutamia, joten tuloksia on pidettävä esimerkinomaisina. Mikrobipitoisuudet voivat vaihdella eri tuotantolaitoksilla suuresti ja myös samalla tuotantolaitoksella mm. vuodenajan mukaan. Taulukko 4. Ilman mikrobi- ja endotoksiinipitoisuuksia paperin ja kartongin valmistuksessa. Taulukossa on merkitty punaisella ne työvaiheet, joissa luvussa 3 esitetyt raja-arvot voivat ylittyä. Mittauspaikka Mesofiiliset sienet Mesofiiliset bakteerit Endotoksiinit cfu/m 3 cfu/m 3 EU/m 3 Työntekijät 98 alle 98 5,2 Valvomo ,2 Kartonkikoneen märkäpää alle ,1 25 Uusiokartonkikoneen märkäpää Paperi- tai kartonkikoneen kuivapää ,5 23 * = ainoastaan mesofiiliset aktinobakteerit 19
20 Mikrobeille altistavia työvaiheita Massan käsittelyssä ja paperi/kartonkikoneiden märkäpäässä työskenneltäessä altistuminen mikrobeille on mahdollista kostean, seisoneen massan ja prosessivesien välityksellä. Uusiokartonkikoneiden märkäpäässä on mahdollista altistua korkeille bakteeri- ja endotoksiinipitoisuuksille. Mikrobeille altistavia voivat olla myös työtehtävät, joissa altistutaan paperikoneiden vesikierrosta peräisin oleville aerosoleille erityisesti silloin, jos vesijärjestelmistä on eristetty legionella-bakteeria. Lopputuotteessa legionelloja ei ole havaittu. Altistusta voi tapahtua myös työskenneltäessä päällystys- ym. yksiköillä, joissa käytetään tärkkelystä tai muita orgaanisia aineita, jotka ovat hyviä kasvualustoja mikrobeille. Säiliöiden ja koneen puhdistuksessa laadun vaihdon ym. yhteydessä on mahdollista altistua mikrobeille samoin kuin vesipesun yhteydessä, jos pesuvetenä käytetään kauan käyttämättä ollutta vettä esimerkiksi sammutusvesijärjestelmästä, joka voi olla mikrobien, mm. legionellojen saastuttamaa. Näytteenotossa on lyhytaikainen altistusmahdollisuus, koska kiertovesijärjestelmiä joudutaan aukaisemaan. Altistusmahdollisuus on myös märkäpään kunnossapitotöissä. Mikrobiriskin hallintakeinoja Lähteiden hallinta Tarpeen mukaan: Prosessivesien lämpötila nostetaan mahdollisimman korkeaksi. Yli + 55 asteen lämpötila tuhoaa legionella-bakteereja, käytetään riittäviä määriä tehokkaita biosideja siellä, missä niiden käyttö on tarkoituksenmukaista, massan ja vesien viipymää lyhennetään sekä työtilat pidetään siistinä: massaroiskeet puhdistetaan pois mahdollisimman pian. Henkilökohtaisen altistumisen vähentäminen Käytetään hengityksensuojaimia (A2P3-suodatin) puhdistettaessa sellaisia säiliöitä tai kohteita, joissa massa ja vesi ovat voineet seisoa. Erityisesti säiliötöissä on otettava huomioon myös kemialliset altisteet, kuten rikkivety. 20
21 Jäteveden ja lietteen käsittely Mikrobien esiintyminen jäteveden ja lietteen käsittelyssä Metsäteollisuuden jätevesilaitosten biologisilla puhdistamoilla käytetään mikrobeja orgaanisen aineksen ja ravinteiden poistamiseen. Käytetyt mikrobit ovat samoja, joita esiintyy luonnon vesistöissä. Jätevesissä ja lietteissä voi kuitenkin esiintyä tauteja aiheuttavia mikrobeja, mm. legionellabakteereja ja ympäristömykobakteereja. Mikäli metsäteollisuuden jätevedenpuhdistamolla käsitellään myös tehtaan saniteettivedet, joukossa voi olla pieniä määriä ulosteperäisiä bakteereja ja viruksia. Jätevedenpuhdistamojen ilman sieni-itiöpitoisuudet ovat yleensä pieniä, mutta bakteeri- ja endotoksiinipitoisuudet voivat nousta suuriksi. Työvaatteiden mukana homesieniä voi kulkeutua myös jätevesilaitosten sisätiloihin muualta tehdasalueelta, jos työvaatteita ei vaihdeta tilasta toiseen siirryttäessä. Metsäteollisuuden jätevedenpuhdistamoilla työntekijät altistuvat jätevedestä muodostuville aerosoleille. Aerosolien sisältämille bakteereille, esim. legionelloille altistuminen onkin mahdollista erityisesti ilmastusaltaiden ja jäähdytystornien ympäristössä. Yleensä sellu- ja paperitehtailla jätevedenpuhdistamojen liete koostuu primäärilietteestä, joka sisältää esim. kuitua ja täyteaineita sekä biolietteestä. Primääriliete pumpataan esiselkeyttimestä lietesäiliöön, johon johdetaan myös tiivistetty bioliete. Lieteseos johdetaan veden erotuslaitteille, kuten suotonauhapuristimille ja ruuvipuristimille. Lietteen käsittelytiloissa työntekijät voivat altistua suurille mikrobi- ja endotoksiinipitoisuuksille. Myös legionelloille ja ympäristömykobakteereille altistuminen on mahdollista. Lisäksi lietteenkäsittelyn suotovesissä esiintyy runsaasti mikrobeja, jotka saattavat tehtaalta tulevaan jätevesivirtaan johdettuina lisätä jätevedenpuhdistamon alkuosan prosessien ja jäähdytystornien mikrobipitoisuutta. Taulukkoon 5 on koottu Työterveyslaitoksen selvityksistä vuosilta saadut mittaustulokset ilman sieni-, bakteeri- ja endotoksiinipitoisuuksista jäteveden ja lietteen käsittelyssä. Yksittäisistä kohteista mittaustuloksia on vain muutamia, joten tuloksia on pidettävä esimerkinomaisina. Mikrobipitoisuudet voivat vaihdella eri puhdistamoilla suuresti ja myös samalla puhdistamolla mm. vuodenajan mukaan. 21
22 Taulukko 5. Ilman mikrobi- ja endotoksiinipitoisuuksia jäteveden ja lietteen käsittelyssä. Taulukossa on merkitty punaisella ne työvaiheet, joissa luvussa 3 esitetyt raja-arvot voivat ylittyä. Mittauspaikka Mesofiiliset sienet Mesofiiliset bakteerit Endotoksiinit cfu/m 3 cfu/m 3 EU/m 3 jätevesilaitos Valvomo/näytteiden otto-/käsittelyhuone alle 0,2 240 Jäähdytystornien väli 340 Tasausaltaat ja niiden hoitotasot Ilmastusaltaat ja niiden hoitotasot Jälkiselkeyttimen hoitotasot alle 0,2 lietteen käsittely Saostinkuljettimien yläpuolella Lietteen kuivaus Lietteen käsittely = ei mittaustuloksia Mikrobeille altistavia työvaiheita ovat: Jätevedenpuhdistamon alueella työskentely ja näytteenotto, erityisesti kohteissa, joissa jätevesi aerosolisoituu, kuten esim. jäähdytystorneilla ja ilmastusaltailla. Huolto-, puhdistus- ja kunnossapitotyöt. Lietteen käsittely. 22
23 Mikrobiriskin hallintakeinoja Lähteiden hallinta Mikrobiriskien hallintakeinoja ovat: Jäähdytystornien puhtauden seuranta ja säännöllinen puhdistus* ja lietteenkäsittelyn suotoveden palauttaminen suoraan puhdistamon biologiseen vaiheeseen. Jätevedenpuhdistamolla lähteen hallinta on muilta osin mahdotonta. Leviämisen estäminen Mikrobiriskin hallintakeinoja ovat: Ilmastusaltaiden aerosolinmuodostuksen ja leviämisen ehkäiseminen esimerkiksi ilmastinlaitteiden valinnalla (pohjailmastimet), roiskesuojilla tai katteilla, jäähdytystornien käytön minimointi tai vaihtoehtoisten jäähdytysmenetelmien käyttö sekä lietteen käsittelylaitteiden kotelointi ja niiden tehokas ilmanvaihto. Mikäli koteloiduissa laitteistoissa ei ole tehokasta ilmanvaihtoa ja niitä ei puhdisteta säännöllisesti, voi mikrobikasvu lisääntyä kotelon sisällä ja altistuminen olla suurta silloin, kun kotelo joudutaan avaamaan. Tekniset ratkaisut leviämisen estämiseksi voivat olla hankalia toteuttaa ja kalliita, mutta ne tulisi ottaa huomioon esim. uusia laitteita hankittaessa. Henkilökohtaisen altistumisen vähentäminen Hengityksensuojaimia (A2P3), suojalaseja ja suojavaatetusta käytetään tarkastuskierroksilla ja näytteenotossa kohteissa, joissa jätevesi voi aerosolisoitua, sekä aina puhdistus-, huolto- ja kunnossapitotöissä jätevesilaitoksella. Painepesuria käytettäessä käytetään lisäksi vedenpitävää haalaria, kumi- tai vinyylikäsineitä ja saappaita. Lietteen käsittelyssä käytetään hengityksensuojainta (A2P3) ja suojavaatetusta (kokohaalari ja suojakäsineet). Jäteveden ja lietteen käsittelyssä voi esiintyä kemiallisia altisteita, joiden takia hengityksensuojaimiin saatetaan tarvita myös B-, E- tai K-suodatin. * Lisätietoa löytyy raporteista Tuhkanen ja Hiltunen: Metsäteollisuuden jäähdytystornien legionella-bakteerin riskinhallinta. Tampereen teknillinen yliopisto/bio- ja ympäristötekniikan laitos. 41 s, Tuhkanen, Korhonen ja Möbes: Occurrence of bioaerosols (Legionella spp.) in the pulp and paper industry and their control method. Tampere University of Technology. Institute of Environmental Engineering and Biotechnology. 61 s. 23
24 Vaatteet ja jalkineet tulee vaihtaa siirryttäessä likaisista tiloista puhtaisiin (valvomo ja sosiaalitilat). Noudatetaan yleisesti hyvää hygieniaa, esimerkiksi käsien pesu. Likaiset työvaatteet vaihdetaan aina ennen ruokailua. Henkilökohtainen suojautuminen on erityisen tärkeää lähteiden lähellä. Mikrobialtistuminen ja sen hallinta voimalaitoksilla Metsäteollisuuden voimalaitoksilla voidaan käyttää polttoaineena niiden omaa kuorimojätettä, jätevesilietettä tai muualta tuotua hakkuutähdettä, turvetta sekä erilaisia kierrätys- ja jätemateriaaleja. Ne sisältävät mikrobeja luontaisesti (jätevesiliete) tai niihin on muodostunut runsas mikrobisto varastoinnin ja kuljetuksen aikana. Voimalaitoksilla altistutaan mikrobeille näiden polttoaineiden käsittelyssä, kun materiaalin pölytessä vapautuu mikrobeja työntekijöiden hengitysilmaan. Poltettavalle kuorelle ja siihen mahdollisesti sekoitettavalle puhdistamolietteelle altistumista on käsitelty kappaleessa Mikrobien esiintyminen puun käsittelyssä sivulla 11. Mikrobialtistumisen vähentämiseksi voimalaitoksilla polttoaineita tulisi käsitellä mahdollisimman pölyttömästi. Mahdollisuuksien mukaan syntynyt pöly tulisi poistaa kohdeilmanvaihdon ja tehokkaan siivouksen avulla. Hengityksensuojaimia joudutaan käyttämään kohteissa, joissa polttoainepölyä ei muilla keinoilla pystytä hallitsemaan. Myös siivous- ja kunnossapitotöissä hengityksensuojainten käyttö on yleensä tarpeen. n 24
25 5. Riskinarviointi työpaikalla Yleisesti työympäristön vaara määritellään työssä esiintyväksi tekijäksi tai olosuhteeksi, joka voi aiheuttaa haitallisen tapahtuman. Riski tarkoittaa haitallisen tapahtuman todennäköisyyttä ja vakavuutta. Riskinarvioinnin avulla riskin suuruus määritetään vaaratilanteen mahdollisesti aiheuttamien seurausten vakavuutta ja aiheutuvien haittojen todennäköisyyttä arvioiden. Riskinarvioinnissa erilaiset riskit yhteismitallistuvat ja ne voidaan asettaa suuruusjärjestykseen. Riskinhallintatoimenpiteet tulee kohdistaa ensisijaisesti suurimpien riskien torjuntaan. Kun riskejä arvioidaan työpaikan omin voimin, ei ole tarpeen määrittää absoluuttisen tarkasti riskien suuruuksia. Olennaisinta on löytää kriittisimmät tekijät työntekijöiden terveyden tai turvallisuuden kannalta, jotta tarvittavat toimenpiteet osataan kohdistaa oikein. Siten riskien suuruusjärjestys ja erilaisten vaaratekijöiden väliset erot ovat tärkeämpiä kuin yksittäisten riskien suuruus. Yleisperiaate on, että riskin suuruuden määrittämisessä pitää ottaa huomioon sekä vaaratilanteen aiheuttamat seuraukset että aiheutuvien vahinkojen todennäköisyys. Riskinarvioinnissa riski arvioidaan ottamatta huomioon käytössä olevia riskinhallintatoimenpiteitä. Riskinarviointi sinällään ei paranna työpaikan olosuhteita, jos se ei johda riskinhallintatoimiin. Parhaimmillaan työpaikkatason riskinarvioinnin apuvälineiksi tarkoitetut työkalut johtavat konkreettiseen riskinhallintaehdotukseen. Mikrobiologisten riskien arviointi Työturvallisuuslain perusteella annetun Valtioneuvoston päätöksen 1155/1993 mukaan työntekijöiden altistumisen määrä ja kesto tulee arvioida, jotta voidaan päättää tarvittavista toimenpiteistä altistumisen vähentämiseksi. Mikrobiologiset altisteet ovat usein ihmissilmälle näkymättömiä, joten niiden aiheuttamia vaaroja on vaikea havaita. Yksinkertaisin ja samalla epävarmin tapa arvioida mahdollista mikrobialtistumista, on arvioida olosuhteita, joissa mikrobikasvua voi esiintyä. Näytteitä voidaan mikrobien määrän ja laadun määrittämiseksi ottaa materiaaleista, nesteistä tai pölystä sekä ilmasta kiinteästä mittauspisteestä tai työntekijän hengitysvyöhykkeeltä. Altistumisen arvioinnin täsmällisyys lisääntyy tässä järjestyksessä. Jos mikrobiologinen riski on aistinvaraisesti arvioiden merkittävä, tulee mikrobiriskin suuruus ja laatu selvittää tarkemmin mittauksin ja analyysein hallintakeinojen valitsemiseksi. Työpaikoilla, kuten metsäteollisuudessa, työskentelyyn voi liittyä altistumista biologisille tekijöille, jolloin työnantajan tulee tunnistaa työntekijöille aiheutuvat vaarat ja arvioida niihin liittyvät riskit. Mikrobiologisten riskien arviointi on osa yleistä työympäristöriskien arviointia ja hallintaa. Tässä oppaassa kuvataan metsäteollisuudessa pa- 25
26 perimassan sekä paperin ja kartongin valmistukseen liittyviä mikrobiologisia altisteita. Liitteenä löytyvät riskinarviointitaulukot auttavat tunnistamaan ja arvioimaan mahdollisia mikrobiologisia riskejä. Metsäteollisuudessa mikrobiologisessa riskinarvioinnissa arvioidaan seuraavia tekijöitä: 1. Mahdollisten mikrobilähteiden olemassaolo puumateriaali, prosessivedet, paperimassa, jätevesi, liete 2. Lähdevoimakkuus lähteen sisältämien mikrobien määrä ja laatu (voidaan todeta materiaaleista tai nesteistä tehtävillä analyyseillä) 3. Pölyn tai aerosolien muodostumisen voimakkuus 4. Mikrobialtistumisen voimakkuus laatu ja määrä (voidaan todeta ilmasta tehtävillä mittauksilla) 5. Altistumisreitti arviointi on tärkeää valittaessa altistumisen suojautumiskeino 6. Altistumisen kesto kesto arvioidaan yleensä suhteessa altistumisen voimakkuuteen 7. Altistuneen herkkyys terveyshaitta arvioidaan riskiluokituksessa vakavammaksi, jos työntekijällä on erityinen alttius sairastua Mikrobiologisten riskien arviointi on hankalampaa kuin monien muiden tekijöiden. Keskeistä arvioinnissa on todeta, mitä biologisia altisteita työpaikalla esiintyy, missä työvaiheissa (esimerkkejä on kerrottu kappaleessa 4) ja ketkä työntekijät altistuvat ja missä määrin, sekä arvioinnin perusteella ryhtyä toimenpiteisiin vaarojen vähentämiseksi. Työterveyshuoltolain mukaan työnantajan on tarvittaessa käytettävä työterveyshuollon ammattihenkilöitä ja/tai ulkopuolisia asiantuntijoita terveyden vaarojen ja haittojen selvittämisessä. 26
27 Riskinarviointitaulukot Koska mikrobialtistumisen ja terveyshaittojen välinen suhde on moninainen - eri mikrobit aiheuttavat erilaisia terveyshaittoja/sairauksia, yksi mikrobi voi aiheuttaa monenlaisia terveyshaittoja, eikä täsmällisiä annos-vastesuhteita tunneta - perinteisen riskimatriisin käyttö ei ole perusteltua. Liitteinä 1 4 olevat riskinarviointitaulukot on tarkoitettu hyvin käytännönläheiseen mikrobiologisten riskien tunnistamiseen, arviointiin ja dokumentointiin massa- ja paperiteollisuudessa. Tavoitteena on löytää työtehtävät tai työpisteet, joissa tarvitaan toimenpiteitä mikrobialtistumisen vähentämiseksi ja mahdollisten terveyshaittojen estämiseksi. Puun käsittelyn, massan valmistuksen, paperin ja kartongin valmistuksen sekä jätevedenpuhdistuksen mikrobiologisten riskien arviointiin on omat arviointilomakkeet. Lomakkeet ovat kolmeosaiset: ensimmäisenä on riskien luokittelutaulukko, toisena esimerkkejä riskien hallintakeinoista ja kolmantena taulukko työpaikan oman riskinarvioinnin avuksi. Riskien luokittelutaulukossa esitetyt termit vähäinen, kohtalainen ja merkittävä riski viittaavat altistumisen määrään, laatuun ja kestoon ja sitä kautta terveyshaitan todennäköisyyteen. Jos riski on vähäinen, mikrobiologisille tekijöille altistuminen työkohteessa on vähäistä ja terveyshaitan todennäköisyys on pieni. Esimerkiksi lieviä, ohimeneviä silmien ja hengitysteiden ärsytysoireita voi esiintyä, mutta pysyvät haitat ovat epätodennäköisiä. Herkät ja mikrobeille jo allergisoituneet henkilöt voivat saada oireita vähäisenkin riskin työtehtävissä. Riskin ollessa kohtalainen altistuminen on kohtalaista ja pitkäaikaiset tai pysyvät terveyshaitat ovat mahdollisia. Tällaisia terveyshaittoja voivat olla esimerkiksi krooninen keuhkoputkentulehdus ja allerginen nuha. Herkät ja mikrobeille jo allergisoituneet henkilöt voivat saada vakavia terveyshaittoja kohtalaisenkin riskin työtehtävissä. Merkittävässä riskissä vakavan terveyshaitan todennäköisyys on suuri. Mikrobien aiheuttamia vakavia terveyshaittoja ovat mm. astma, allerginen alveoliitti ja jopa kuolemaan johtavat bakteeritulehdukset. Merkittävän riskin kohteissa jotkut työntekijät voivat sairastua vakavasti joko lyhytaikaisessa suuressa tai pitkäaikaisessa kohtalaisessa altistumisessa. Liitteessä 5 esitetään esimerkki riskinarviointitaulukoiden käytöstä hakkeen käsittelyssä. n 27
28 6. Lisätietoa Biologisten tekijöiden luokitus Turvallisuustiedote 43. Sosiaali- ja terveysministeriö. Tampere, 36 s. Health Council of the Netherlands. Endotoxins. Health-based recommended occupational exposure limit. The Hague: Health Council of the Netherlands, 2010; publication no. 2010/04OSH. Heida H, Bartman F ja van deer Zee S.C., Occupational exposure and indoor air quality monitoring in a composting facility. Am. Ind. Hyg. Assoc. J. 56(1): Kusnetsov J, Torvinen E, Lehtola M ja Miettinen I., Metsäteollisuuden jätevesipuhdistuksen ja tuotannon prosessivesijärjestelmien ympäristöperäisten potentiaalisten patogeenimikrobien esiintyminen ja prosessitekniset torjuntamahdollisuudet. 1. esitutkimus (ESIMEPATO 1), Kuopio, 34 s. Kusnetsov, J, Torvinen E, Lehtola M ja Miettinen I., Metsäteollisuuden jätevesipuhdistuksen ja tuotannon prosessivesijärjestelmien ympäristöperäisten potentiaalisten patogeenimikrobien esiintyminen ja prosessitekniset torjuntamahdollisuudet. 1. ja 2. esitutkimus (ESIMEPATO 1 2), Kuopio, 58 sivua. Kusnetsov J ja Tiittanen M., Metsäteollisuuden jätevesipuhdistuksen ja tuotannon prosessivesijärjestelmien ympäristöperäisten potentiaalisten patogeenimikrobien esiintyminen ja prosessitekniset torjuntamahdollisuudet 1 eli MEPATO 1; Päivitetty Kansanterveyslaitos, Kuopio, 49 s. Kusnetsov J ja Torvinen E., Metsäteollisuuden jätevesipuhdistuksen ja tuotannon prosessivesijärjestelmien ympäristöperäisten potentiaalisten patogeenimikrobien esiintyminen ja prosessitekniset torjuntamahdollisuudet 2 (MEPATO 2), Kuopio, 60 s. Kusnetsov J, Martimo K P, Aho J, Jäppinen P, Lehtniemi A, Lehtola M, Mutru J, Putus T, Taipale J, Toivola M, Torvinen E ja Tran Minh N. N., Metsäteollisuuden työntekijöiden altistuminen legionelloille ja muille hengitysteitse infektioita aiheuttaville ympäristöbakteereille (FEEL tutkimus). Loppuraportti Työsuojelurahastolle
29 Pääkkönen R, Rantanen S, Uitti J. Työn terveysvaarojen tunnistaminen. Työterveyslaitos ja sosiaali- ja terveysministeriö, Helsinki s. Saalo A: Biologisten tekijöiden aiheuttamat ammattitaudit ja työperäiset sairaudet metsäteollisuudessa. Työterveyslaitos, kirjallinen tiedonanto Tuhkanen T ja Hiltunen P. Metsäteollisuuden jäähdytystornien Legionella bakteerin riskinhallinta. Tampereen teknillinen yliopisto/bio ja ympäristötekniikan laitos. Tampere, 41 s. Tuhkanen, Korhonen ja Möbes: Occurrence of bioaerosols (Legionella spp.) in the pulp and paper industry and their control method. Tampere Universitys of Technology. Institute of Environmental Engineering and Biotechnology. 61 s. Valtioneuvoston päätös työntekijöiden suojelemisesta työhön liittyvältä biologisten tekijöiden aiheuttamalta vaaralta 1155/
30 LIITE 1. MIKROBIOLOGISTEN RISKIEN ARVIOINTI Osasto: puun käsittely Työtehtävä(t) Päiväys Arviointiin osallistuneet RISKILUOKITUS (Ennen riskinarviointitaulukon täyttämistä suositamme perehtymistä riskinarviointia työpaikalla käsittelevään lukuun) Riskiluokka Haitallinen altistuminen ja vakavat terveysvaikutukset epätodennäköisiä,riski vähäinen (V),Riskinhallintatoimenpiteitä ei tarvita Haitallinen altistuminen ja vakavat terveysvaikutukset mahdollisia,riski kohtalainen (K),Riskinhallintatoimenpiteitä tarvitaan Esimerkkejä työtehtävistä/työpisteistä/pitoisuuksista yleinen riskitaso valvomoissa silminnähden/mittausten perusteella ei tiedossa olevia pöly- tai aerosolilähteitä tiedossa olevia pöly- tai aerosolilähteitä, joiden läheisyydessä työskentelyä vain harvoin ja lyhyen aikaa, alle tunti kerrallaan mitatut ilman endotoksiinipitoisuudet alle 90 EU/m 3 tiedossa oleva pöly- tai aerosolilähde, joka ei ole aistinvaraisesti arvioiden homeessa tai limoittunut eikä pölyn tai aerosolin muodostus ole silminnähden/ mittausten perusteella voimakasta esim. kuori tai hake, joiden läheisyydessä työskennellään lähes koko ajan, kuorimotila, tarkistuskierrokset kuorimossa tai seulomossa, ei esim. ruuhkien purkua, siivousta, vain hetkellisiä, noin 10 minuuttia, luukkujen ym. avauksia, tarkistuskierrokset hake- ja kuoritunneleissa, jolloin ei käsitellä (esim. lapioida) haketta/kuorta mitatut ilman endotoksiinipitoisuudet yli 90 EU/m 3 Haitallinen altistuminen ja vakavat terveysvaikutukset todennäköisiä,riski merkittävä (M),Riskinhallintatoimenpiteitä tarvitaan ja ne on aloitettava pikaisesti tiedossa oleva pöly- tai aerosolilähde, joka silminnähden homeessa tai limoittunut ja pölyn tai aerosolin muodostus on silminnähden/mittausten perusteella voimakasta, riskinhallintatoimenpiteitä tarvitaan aina työskentelyn kestosta riippumatta esim. ruuhkien purku, siivous- ja kunnossapitotyöt; tehtävät, joissa joudutaan menemään kuljetin- ym. tunneleihin tai tavanomaisesti suljettuihin tiloihin, joissa on puumateriaalia tai muuta mikrobien kasvulle otollista materiaalia; hakkeen ja kuoren käsittely esim. lapioimalla kuorihakkeen käsittely, jos siihen on lisätty jätevedenpuhdistamon lietettä hake- ja kuorikuormaajien kuljettajat käsiteltävän hakkeen/kuorimateriaalien sieni-itiöpitoisuus vähintään 10 4 cfu/g, bakteeripitoisuus 10 5 cfu/g tai aktinobakteeripitoisuus suurempi kuin 500 cfu/g mitatut ilman sieni-itiö- ja bakteeripitoisuudet yli 10 4 cfu/m 3 tiedossa oleva aerosolilähde, jossa on todettu legionellaa ja josta on voimakasta aerosolinmuodostusta 30